Vanwyksdorp
Vanwyksdorp on asula Lõuna-Aafrika Vabariigis Lääne-Kapimaa provintsis Garden Route'i ringkonnas Kannalandi vallas. Vanwyksdorp on asutatud 1904. aastal Buffelfonteini farmi maadele. Asula sai nime selle järgi, et piirkonna elanike hulgas oli väga levinud perekonnanimi Van Wyk. Lõuna-Aafrika Vabariigi 2011. aasta rahvaloenduse andmetel oli Vanwyksdorpi elanikest värvilisi 84,75%, valgeid 12,97%, mustanahalisi aafriklasi 1,92% ja India või Aasia päritolu inimesi 0,24%. Afrikaani keelt pidas emakeeleks 90,14% inimesi, inglise keelt 4,93% ja koosa keelt 2,04%.